Os primers autobuses tiraus por caballos amaneixioron en a decada de 1820, inventando-se dimpues os autobuses de vapor en a decada de 1830 y o trolebús en 1882. O primer autobús con motor de combustión interna apareixe en 1895. En os zaguers anyos bi ha un intres creixient por os autobuses hibridos, os autobuses electricos y os autobuses que funcionan con atros combustibles alternativos como hidrocheno, gas natural u biodiesel. Ya en a decada de 2010 ha apareixiu a globalización en os fabricants d'autobuses, trobando-se os mesmos disenyos por tot o mundo.